Hankala kollega – ja mitä sitten tehdään? | Personnel
Oivalsimme yhteisessä keskustelussamme, että työyhteisön hankala kollega kokemusta tärkeämpää voisikin olla kohdistaa valtaosa huomiosta ja tuesta esimiehelle ja muille kollegoille sen sijaan, että liian tuttuun tapaan tarpeettoman monta kertaa toistetaan ei-toimimattomia viestejä hankalaksi koetulle kollegalle. Tilanteen käsittelyssä tulisi määrätietoisesti pyrkiä kohti konkreettista muutosratkaisua, eikä keinotekoisesti räätälöidä epätarkoituksenmukaista viritystä, joka vastaisi eri osapuolten toiveita.
Tilanteeseen tulisi reagoida usein huomattavasti nykyistä nopeammin ja hyödyntää reilusti myös exit-prosessia.
Kroonistuneissa tilanteissa (”tätä on jatkunut jo todella pitkään”) nousi esille esimiehen huono valmius asian hoitamisessa. Arka, työkaluton ja jopa tilannetta pakoileva esimies koettiin useimmissa kuvauksissa epätervettä työasetelmaa ylläpitäväksi, vaikka hänelle tyypillisesti maksetaan siitä, että hän toiminnallaan vahvistaisi koko tiimin työnteon edellytyksiä. Määrätietoinen esimiehen kanssa käytävä arviointi hänen oman toimintansa edellytyksistä ja tunnistettujen puutteiden tukeminen ovat asian ratkaisemisessa olennaisia.
Kirjoitus on alunperin julkaistu Henryn nettisivuilla.
*HENRY Klinikka on pienryhmätyöpaja, jossa käsitellään erilaisia henkilöstöjohdon ja työelämän aiheita mahdollisimman käytännönläheisesti ja ratkaisukeskeisesti. Tavoitteena on vertaisoppiminen, osaamisen jakaminen ja ammatillisten verkoston rakentaminen. Lue lisää klinikkatyöskentelystä: https://www.henry.fi/tapahtumat/henry-klinikka.html